钦定古今图书集成/明伦汇编/官常典/第519卷 > 石抹仲温
## 钦定古今图书集成/明伦汇编/官常典/第519卷 > 石抹仲温

按《金史》本传：“仲温，本名老斡，懿州胡土虎猛安人。充
护卫十人长，太子仆正，除同知武宁军节度使事，宿
直将军，器物局使。坐前在武宁造马鞍亏直，章宗原
之，改左卫将军，迁左副点检。坐征契丹逗遛，降蔡州
防御使，复召为左副点检，迁知临洮府事。泰和伐宋，
青宜可内附，进爵二级，赐银二百五十两，重币十端。”
诏曰：“青宜可之来，乃汝管内，与有劳焉。比与青宜可
相合，其间诸事，量宜而行。”顷之，诸道进兵，仲温以陇
右步骑五千出盐川。八年，罢兵，改知河中府。崇庆初，
迁陕西统军使。贞祐二年，宋人攻秦州，仲温率兵败
之。寻充本路安抚使，改镇南军节度使，致仕。兴定三
年卒。